en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu
(ક) આર્ય પરંપરાનુસાર હિતોની સાચવણી :
(૧) સમ્યજ્ઞાનના પ્રચાર-પ્રસાર માટે અને ચતુર્વિધ શ્રીસંઘને સુયોગ્ય સુવિધા પ્રાપ્ત થાય એ માટે જ્ઞાનમંદિરો, જ્ઞાનભંડારો કે જ્ઞાનપ્રચાર કેન્દ્રો વગેરે બંધાવવા, ઉભા કરવાં, ફરીથી બાંધવા, દુરસ્ત કરવાં, રંગરોગાનાદિ કરાવવાં, નવો ઓપ આપવો, બીજા ટ્રસ્ટ વગેરે પાસેથી મેળવવાં, તેમને આપવા અને એની દેખભાળ, પૂજાવ્યવસ્થા, વહીવટ, સુરક્ષાદિ, તમામ કાર્યો શક્તિ-સંયોગ મુજબ કરવાં-કરાવવાં. જ્ઞાનવારસાનો પ્રચાર-પ્રસાર અને સંરક્ષણ થાય એ માટે વિવિધ પારંપારિક માધ્યમો ઉત્કીર્ણ-લેખન, કાગળ પર લેખન વિગેરે દેવસ્થાનોમાં ધારા અનેકવિધ કાર્યો કરવાં-કરાવવાં.
(૨) દેવસ્થાનોમાં ઘોર આશાતના રુપ વીજળીને સ્થાને ગાયના ઘીના દીવા કરાવવાં, ઉપાશ્રય-આયંબિલ શાળાઓમાં એલ્યુમિનિયમની પરાતોને સ્થાને તાંબાની પરાતો થાય તેવા પ્રયત્નો કરવા, શિખર પરથી બાધારુપ ધાતુની સીડીઓ-પાંજરા-કઠેડા દૂર કરવા. તેમજ, શિખર પર અલ્પ હિંસક દ્રવ્યોથી બનેલી ધ્વજાઓ લગાડાય તેવા પ્રયત્નો કરવાં-કરાવવાં.
(૩) કહેવાતી હરિયાળી ક્રાંતિના ભાગરૂપ – ફર્ટીલાઈઝર અને પેસ્ટીસાઈડ્સ એટલે કે બનાવટી ખાતરોની તેમજ જંતુનાશક દવાઓના બેફામ વપરાશ દ્વારા વાઝણી બનતી જતી જમીનોને અટકાવવી, કુદરતી ખાતર માટે અભિગમ પેદા કરવો.
(૪) ૪૫ આગમમાં સૌથી પહેલા આચારાંગ સૂત્રની શરુઆતમાં જ સૂતરના જે વૈવિધ્યનું વિસ્તારથી વર્ણન કરવામાં આવ્યું છે તે અઢારેય કોમના ધંધા જીવતા કરતી ખાદી-ગ્રામોદ્યોગની અર્થવ્યવસ્થા જ દેશની આર્થિક ઉન્નતિની આધારશીલા છે. તેને પુરી પ્રસ્થાપિત કરવાના સબળ પ્રયત્નો કરવા.
(૫) શ્રેષ્ઠ જળ વરસાદના પાણીના ટાંકા બનાવવા, બનાવડાવવા.
(૬) લહિયા દ્વારા ગ્રંથોનું હસ્તલેખન કરવું, કરાવવું.
(૭) હાથવણાટ (કેમિકલ્સ વગર)ના શુદ્ધ અને મુલાયમ અંગલૂછણાના વપરાશનો પ્રચાર-પ્રસાર કરવો, કરાવવો.
(૮) દરેક સંપ્રદાયના સાધુઓ, સાધ્વીઓ તેમજ ત્યાગી સંતોની આયુર્વેદની પદ્ધતિની સદભાવનાપૂર્વક સારવાર કરવી.
(૯) આયુર્વેદિક ઉપચાર કેન્દ્રો બાંધવા, ચલાવવા, નિભાવવા.
(૧૦) વિશ્વભરમાં બનતી અને આપણા જીવન, સંસ્કૃતિ તેમજ ધર્મને સ્પર્શતી ઘટનાઓની જાણકારી મેળવવી.
(૧૧) શરીરને અને મનને સ્વસ્થ રાખવા માટે ઋતુચર્યા, દિનચર્યા અને આહાર વિજ્ઞાનનો તલસ્પર્શી અભ્યાસ કરવો.
(૧૨) જીવદયાની પ્રવૃત્તિ ચલાવવી.
(૧૩) લોકોને આજની શિક્ષણ પદ્ધતિની ખામીઓ અને મર્યાદાઓ તરફ જાગ્રુક્તા કેળવતા કરીને આર્ય શિક્ષણપદ્ધતિ તરફ વાળવાનો પ્રયાસ કરવો. શિક્ષણના સાચા ખ્યાલો, હેતુઓ અને ધ્યેયોને વિવિધ જૂથો સમજતા થાય એવો પ્રયાસ કરવો.
(૧૪) વિવિધ ક્ષેત્રના વિદ્વાનો તૈયાર કરવામાં આવશે. જેવાં કે ભાષાઓ, વિજ્ઞાન, વિવિધ કળા અને કારીગરી, દરેક વિષયના અભ્યાસક્રમનું ચયન આર્યસંસ્કૃતિના મહાન વિદ્ધાનોએ તૈયાર કરેલાં વિવિધ ગ્રંથોમાંથી કરવામાં આવશે.
(૧૫) પાઠ્યક્રમના યોગ્ય ચયન માટે, શિખવવાની પદ્ધતિ માટે, શિક્ષણ સંસ્થાનોના માળખાં માટે, શિક્ષણ પદ્ધતિ માટે, શૈક્ષણિક પુસ્તકો માટે સરકાર સમક્ષ રજુઆત કરવામાં આવશે. ચારિત્ર્ય અને આદર્શોને ઘડનારી શિક્ષણ પદ્ધતિ દાખલ કરી શિક્ષણ જગતના વ્યવસાયીકરણના દુરાચારને દૂર કરવાનો પ્રયત્ન કરવામાં આવશે.
(૧૬) વિદ્યાર્થીઓની ઉત્કંઠા અનુસાર શાસ્ત્રસંગીત, સ્ત્રીઓની ૬૪ અને પુરુષોની ૭૨ કળાઓનો અભ્યાસક્રમમાં સમાવેશ થાય તે માટે યોગ્ય પ્રયત્નો કરવા.
(૧૭) આવા ઉદ્દેશો ધરાવતી શૈક્ષણિક સંસ્થાઓ સાથે સંકલન સાધવા.
(૧૮) પ્રાચીન ભારતની નાલંદા-તક્ષશિલા વિદ્યાપીઠોએ જે પ્રાચીન ભારતીય શિક્ષણ પદ્ધતિ અપનાવી હતી તેના પર પ્રકાશ પાડવામાં આવશે તથા તે સ્તરે આ વિદ્યાપીઠનો વિકાસ સાધવામાં આવશે. જેથી નાલંદા, તક્ષશિલા જેવી વિદ્યાપીઠોનું ઉદાહરણ આજના યુગમાં પણ મળી શકે.
ઉપરોક્ત ઉદ્દેશો ઉપરાંત આર્યપરંપરાનુસાર હિતોની સાચવણી માટે અને જે કોઈ જરૂરી ઉદ્દેશો હોય તે તમામને અત્રે સમાવેશ સમજવો.
(ખ) સામાજિક-વ્યવહારિક હિતોની સાચવણી :
(૧) માનવરાહત કેન્દ્રો – વિશ્વની તમામ માનવજાતિને ધર્મ-પંથ-વર્ણનો ભેદ પાડ્યા વિના સર્વ-સામાન્યપણે હૈયાના કોમળ પરિણામ ટકાવવા ખાતર, એમના શારિરિક-માનસિક દુખ, આપત્તિ (કુદરતી કે કૃત્રિમ) સંકટ દૂર કરી તેમને શાતા અને સમાધિ મળે એ માટેના શાસ્ત્રમાન્ય પરંપરા અનુસાર દરેક કાર્યો કરવાં-કરાવવાં. યુદ્ધ, ભૂકંપ, આગ, પૂર, પ્રલય, ઉલ્કાપાય, દુષ્કાળ, ભૂખમરો, પ્લેટ, આદિ રોગો ફાટી નીકળવા, અનાથાલય, અંધ-મૂક બધિરોની શાળા કે આવાસો, વૃદ્ધાશ્રમો, હોસ્પિટલો, ચિકિત્સાલયોમાં રહેતા લોકો, કુષ્ઠરોગાદિ મહારોગથી પીડાતા રોગીઓ વગેરે વગેરે માનવમાત્રની રાહતના દરેક વિહિત કાર્યો કરવાં-કરાવવાં. ટૂંકમાં આકારે માનવ છતાં કોઈને કોઈ કારણે રીબાતો હોય તો તેની રિબામણને દૂર કરવા – ઓછી કરવાનો શક્તિ-સંયોગ મુજબ પ્રયત્ન કરવો-કરાવવો.
(૨) જીવદયા – માનવજાતિ છોડીને અન્ય તમામ જાતિના મૂંગા કે અવાજ કરતા, શહેરી કે જંગલી, નાના કે મોટા જળચર, ભૂચર કે ખેચર (પ્રાણી કે પક્ષી) એવા તમામ પ્રાણીઓને મોતના મોઢે જતાં બચાવવાં. એને શાતા થાય એવા પ્રયત્નો કરવાં, શાસ્ત્ર અને શાસ્ત્રાનુસારી પરંપરા અનુસાર એના જીવનને નિરાબાધ બનાવવાનાં દરેક કાર્યો કરાવવાં. દા.ત. કૂતરાને રોટલા, ગાય-બકરી વગેરેને ઘાસચારો, કબૂતર-મોર જેવાને ચણ, પાણી ઓષધ આપવું વગેરે. એવા જીવોના રક્ષણાદિ માટેના કાયદાકીય પ્રયત્નો અને જીવદયા અંગે લોકજાગૃતિ આવે એવા પ્રચાર-પ્રસાર કાર્યક્રમોમાં દરેક પ્રકારનો શક્તિ-સંયોગ પ્રમાણેનો સહયોગ આપવો-અપાવવો. જીવોની સુરક્ષા, જીવન સંરક્ષણ માટે જરૂર પડે તો કેમ્પ ખોલવાં-ચલાવવાં. પાંજરાપોળો ઊભી કરવી, ચલાવવી એવી તમામ શાસ્ત્ર મર્યાદાનુસારી આનુષંગિક પ્રવૃત્તિ કરવી-કરાવવી.
(૩) આયુર્વેદીક, નિદાનયજ્ઞો કરવા. તમામ પ્રકારની ઓષધકીય વ્યવસ્થા પૂરી પાડવી.
(૪) વિશ્વ બંધુત્વની ભાવના ફેલાય તેવા કાર્યક્રમો હાથ ધરવા તેમજ પ્રોત્સાહન આપવું.
(૫) સમાજ ઉપયોગી પ્રવૃત્તિઓ જેવી કે, દવા, શિક્ષણ, રાહતકામ, શિષ્યવૃત્તિઓ વગેરે પ્રકારની તમામ પ્રવૃત્તિઓ કરવી.
(૬) સમાજના નવળા વર્ગના લોકોને તેમના ઉદ્ધાર માટે બધા જ પ્રકારની મદદ કરવી.
(૭) કુદરતી આપત્તિઓ જેવી કે પૂર, ધરતીકંપ, આગ, કોમવાદી અથડામણો કે પછી અકસ્માત જેવી દરેક આપત્તિમમાં મદદરૂપ બનવું.
(૮) સાતક્ષેત્ર, અનુંકંપા અને જીવદયા વગેરે ખાતાઓમાં તપાગચ્છ શાસ્ત્ર અને પરંપરા મુજબ ફંડો એકઠાં કરવાં અને તે કાર્ય માટે વાપરવાં.
(૯) ઘરડા દર્દીઓને રહેવા જમવાની સગવડ આપવી.
(૧૦) કલા અને તેના વિષયો જેવા કે ચિત્રકલા, મ્યુઝિક, શાસ્ત્રીય નૃત્ય અને સાહિત્ય જેવી તમામ પ્રવૃત્તિઓમાં સહભાગી થવું. મદદરૂપ થવું અને પ્રોત્સાહન આપવું.
(૧૧) દેશના વિકાસ અને સિદ્ધિઓ માટે વ્યક્તિગત તેમજ સામુહિક પ્રવૃત્તિ કરવી.
ટ્રસ્ટના ઉપરોક્ત હેતુઓ અને અહીં ન લખાયેલ છતાં ટ્રસ્ટના લાભાર્થે સંનિષ્ઠ હૃદયથી આયોજાયેલ એવા અન્ય હેતુઓ માટે ટ્રસ્ટ સમિતિઓ, પેટાસમિતિઓ વગેરે નીમી શકશે અને એને જોઈતી સત્તા-જવાબદારી વગેરે સોંપી શકાશે.